**ИЗВЕШТАЈ О РАДУ ДИРЕКТОРА - ШКОЛСКА 2023/2023**

У О.Ш." Надежда Петровић" дошла сам по Решењу министра просвете 17.11.2022. године. Рад вд директора Школе се у протеклом периоду заснивао на Закону о основама система образовања и васпитања, Статуту О.Ш." Надежда Петровић", као и Годишњем плану рада Школе за 2022/2023. школску годину,Развојном плану.

У периоду од 17.11.2022.године до краја школске 2022/2023. године рад директора Школе био је усмерен на:

* Планирање и програмирање рада школе
* Реализацију и праћење целокупне активности која је дефинисана Годишњим планом рада школе
* Организовање и активно учествовање у раду стручних органа школе (Педагошки колегијум, Наставничко веће, Стручна већа,Тимови )
* Организовање и активно учествовање у раду Школског одбора и Савета родитеља
* Информисање радника и ученика школе
* Планирање и праћење стручног усавршавања наставника и стручног сарадника;
* Аналаза успеха ученика и мере за побољшање истих
* Активно учешће у раду и организацији рада свих осталих виталних сегмената рада школе (педагошкa служба, секретаријат, рачуноводство, помоћни радници школе
* Реализација обогаћеног једносменског рада
* Планирање и релизација пројекта Ученичке задруге

Све активности реализоване су на нивоу конструктивне сарадње са запосленима Школе.

Поред наведених редовних послова велики број активности био је усмерен ка:

1. Обезбеђењу бољих услова за рад
2. Квалитетнијој сарадњи са ученицима и родитељима
3. Успостављању квалитетне сарадње са екстерним окружењем
4. **ПЛАНИРАЊЕ И ОРГАНИЗОВАЊЕ ОСТВАРИВАЊА ПРОГРАМА ОБРАЗОВАЊА И ВАСПИТАЊА И СВИХ АКТИВНОСТИ УСТАНОВЕ**

Од 17.11.2023 године па до 17.05.2023.године обављала сам дужности вд директора основне школе " Надежда Петровић" у Великој Плани.Именована сам од Министра за директора на мандат од четири године од 18.05.2023. године. На самом почетку мог шестомесечног мандата,као вд директора наишла сам на потешкоће и неколегијалност бившe директорка jer није хтела да изврши примопредају иако је уредно позивана. Бивша директорка није ме упутила ни у какве планове везано за организацију рада школе, тренутне као ни будуће. Све сам морала да сазнајем од колега,запослених у школи или ми је осмогодишње искуство директора помогло у организацији и реализацији рада у овој школи. Примопредаја је извршена Комисијски, али ни то није урађено до краја . Потом су тешкоће наступиле и са секретаром школе ,али сам се трудила да посао не трпи и поред веома честих боловања секретара школе.

Са осталим члановима колектива имам један фин колегијални однос, пун разумевања и међусобног уважавања.

Затечено стање што се тиче наставе ,рада Тимова, Актива, Стручних већа је беспрекорно, наставници раде и извршавају своје радне дужности, редовно шаљу Извештаје, одржавају огледно , угледне часове ,а ја се трудим да испратим све активности и укључим се максимално у рад . Што се тиче једносменског рада затечено стање је било следеће( уз образложеље координатора за обогаћени једносменски рад) да једне недеље се реализује три пута недељно, а друге два пута такозване парне и непарне недеље. То се почело примењивати још од краја октобра , а разлог је недостатак новца за оброке ученика. У другом полугодишту од марта месеца почело се са реализацијом једносменског рада свакодневно( уз надокнаду изгубљених часова) све до завршетка наставне године 06.06.2023.године.

Наставна године се завршила 06.06.2023. године, а ученици су до 20.06.2023.године могли да долазе до школе да би поправили оцене или да се реализују ваннаставне активности.

У децембру месецу са директорком Ученичке задруге, као и са још две колегинице биле смо на Првој регионалној конференцији задруга у Нишу. Такође у децембру смо аплицирали путем пројекта " Ваш слоган-наша штампа" и једна смо од 40 школа која је добила средства у висни од 400000,00 динара од Министарства просвете.Лично сам ишла на потписивање Уговора у Платау Србија .Набављена је машина за штаммпање апликација на шољама и мајцама, шоље,мајце, лаптоп , као и материјал за израду накита.

Крајем маја 2023.године организована је екскурзија за Предшколску групу, ученике од 1до 4 разреда, као и ученике 5/2,6/1.6/2. Извештај о реализованој ексурзији усвојен је од стране Школског одбора , а претходно је прочитан и разматран на седницама НВ, као и Савета родитеља.

Унапређивање и координација рада школе, праћење функционисања наставе, правовремено ангажовање замене одсутних радника, увид у дежурства наставника све је , рађеноу циљу појачане безбедности ученика и запослених,а ти послови су били део мојих свакодневних послова . У школи је после 03.маја уведено свакодневно дежурство Школског полицајца да би се ученици и запослени осећали безбедније и сигурније. Ангажовањем директора као и сарадња са педагогом, наставницима, осталим запосленима у Школи , Школским одбором, и Саветом родитеља учинили су да се успешно и безбедно приведе школска 2022/2023 крају.

Стручно усавршавање наставника и стручног сарадника које је планирано по Годишњем плану рада је у другом полугодишту . План стручног усавршавања је саставни део Годишњег плана рада школе.

**2. КОРИШЋЕЊЕ СРЕДСТАВА УТВРЂЕНИХ ФИНАНСИЈСКИМ ПЛАНОM**

Школа је у блокади од почетка јуна месеца 2023. године јер су почеле да пристижу судске пресуде за исплаћивање ИОПа запосленима који су тужили школу још 2019 године. Самим тим је отежано плаћање рачуна који пристижу и сви рачуни се плачају преко Општине Велика Плана путем асигнација.

Финансијска средства су коришћена утврђеним планом набавки и била су усмерена за нормално функционисање школе у периоду септембар -децембар. Одобен је ребаланс буџета крајем децембра 2022.

Финансијска средства су коришћена утврђеним планом набавки и била су усмерена за нормално функционисање школе у периоду 18.11.2023 до краја децембара.Нови финансијски план је усвојен средином јануара , а био је и један ребаланс буџета у овој календарској години. Таође предат је и предлог финансијског плана за 2024годину , као и пројекције за 2025 и 2026.годину.

Сарадња са рачуноводством се састојала у скоро свакодневном увиду у стање на рачунима и наменском распоређивању средстава којима школа располаже.

Радила сам на изради плана набавки и финансијског плана за календарску годину , као и предлог финансијског плана за наредне три године.

.

**3. ОРГАНИЗАЦИЈА И ПЕДАГОШКО-ИНСТРУКТИВНИ УВИД У ПРАЋЕЊУ КВАЛИТЕТА ОБРАЗОВНО-ВАСПИТНОГ РАДА И ПЕДАГОШКЕ ПРАКСЕ И МЕРЕ ЗА УНАПРЕЂИВАЊЕ И УСАВРШАВАЊЕ РАДА НАСТАВНИКА И СТРУЧНИХ САРАДНИКА**

.

У оквиру педагошко-инструктивног увида и надзора, у циљу унапређивања рада и усавршавања наставника и стручног сарадника, вршила сам увид у педагошку документацију и благовремено интервенисала на побољшање рада.

Трудила сам се да испратим све школске активности , да посетим часове као и да са наставницима и учитељима разговарам у циљу унапређења образовно васпитног рада.

Присуствовала сам завршном часу приправнице српског језика и књижњвности Дијане Марковић чији је ментор био Саша Милојевић, као и приправника физичког васпитања Александра чији је ментор био Иван Булајић и потом дала мишљење да би приправници могли полагати испит за лиценцу.

У разговору са колегама настојала сам да отклонимо све недоумице и да им дам инструкције ради уклањања недостатака . Остварен је перманентан увид у дневне припреме наставника за час, њихове месечне и годишње планове рада. Прегледавани су у току школске године сви ес дневници рада и матичне књиге.

У школи је организовано дежурство наставника у циљу обезбеђивања безбедности ученика и запослених и благовремене интервенције у случају незгода , као и усмеравања родитеља и осталих странки у школи.

**4.ПЛАНИРАЊЕ И ПРАЋЕЊЕ СТРУЧНОГ УСАВРШАВАЊА И СПРОВОЂЕЊЕ ПОСТУПКА ЗА СТИЦАЊЕ ЗВАЊА НАСТАВНИКА И СТРУЧНИХ САРАДНИКА**

Стручно усавршавање наставника и стручног сарадника које је планирано по Годишњем плану рада као и позивима који су упућивани током школске године настојала сам да испоштујем и да у складу са планираним финансијским средствима омогућим усавршавање сваког запосленог.У складу са планом стручног усавршавања организовала сам 04.03 и 05.03.2023.године за 25 наставника, стручног сарадника и директора дводневни семинар, под називом „Инклузија 2 - од теорије до праксе.".Наставници су присуствовали различитим семинарима и у другим школама што је евидентирано у извештају о раду школе за 2022/2023 . годину.

Трудила сам се да не заостајем и у свом усавршавању па сам присуствовала СЕМИНАРИМА

- у периоду од 04.03.3023.-05.03.2023. "Инклузија 2 - од теорије до праксе".

-онлајн у периоду од 26.09.2022. до30.10.2022."Онлајн и хибридна настава у дигитално компетентној установи "

-онлајн март-април "Развој тестова знања и примена у диференцирању наставе и учења "

-онлајн октобар 2022."Компетенције за демократску културу и програми наставе и учења"

**5. ПРЕДУЗЕТЕ МЕРЕ РАДИ ИЗВРШАВАЊА НАЛОГА ПРОСВЕТНОГ ИНСПЕКТОРА И ПРОСВЕТНОГ САВЕТНИКА, КАО И ДРУГИХ ИНСПЕКЦИЈСКИХ СЛУЖБИ**

Републичка просветна инспекција је почетком марта 2023.дошла у ванредни инспекцијски надзор школе. Школа је поступила по препоруци који су дати у виду извештаја

Школу су посетили просветни саветници ШУ Пожаревацу марту 2023.године из, и у складу са мерама које су предложене , школа је поступила и обавестила надлежне о извршеним мерама.

Школу је у периоду децембар - јуничетири пута посетио инспектор рада по пријави две запослене и директорка је у својству одговорног лица дала Изјаву инспектору , а поступило се по мерама и сви недостаци су отклоњени.

Школу је посетио у периоду јуни-август 2023.инспектор за финансијске послове Општине Велика Плана и контролисао је финансијску годину 2022. . После састанка и приспелог Извештаја о финансијској контроли , школа је сачинила план отклањања недостатака и послала је план активности ревизору.

Са свим инспекцијским службама успоставила самкоректну сарадњу,а све у циљу унапређења рада Школе и поштовања Закона

**6. БЛАГОВРЕМЕНОСТ ОБЈАВЉИВАЊА И ОБАВЕШТАВАЊА ЗАПОСЛЕНИХ, УЧЕНИКА И РОДИТЕЉА ОДНОСНО СТАРАТЕЉА, СТРУЧНИХ ОРГАНА И ОРГАНА УПРАВЉАЊА О СВИМ ПИТАЊИМА ОД ИНТЕРЕСА ЗА РАД УСТАНОВЕ И ОВИХ ОРГАНА**

Редовно и благовремено објављивање и обавештавање је неопходно за несметан и ефикасан рад установе.

Обавља се:

* на седницама Школског одбора (одржане 20 седнице)
* на седницама Наставничког већа(одржано је 12 седница)
* на седницама Педагошког колегијума(одржано је 5 седница)
* на седницама Стручних већа
* на састанцима Тимова као и Актива
* путем огласне табле у зборници
* путем сајта школе
* читањем обавештења по одељењима
* на родитељским састанцима
* на састанцима Савета родитеља(одржано је 9 седница)
* путем поштанских услуга

Ангажовањем директора уз сарадњи са психологом, наставницима, осталим запосленима у Школи и Школским одбором, уз побољшане материјално - техничке услове, обезбеђено је правовремено обавештавање свих заинтересованих субјеката о свим битним питањима а све у сврху квалитетнијег рада школе.

Остварила сам врло добру сарадњу са разредним старешинама и наставницима по најважнијим питањима везаних за успех и дисциплину ученика.

**7. САЗИВАЊЕ И РУКОВОЂЕЊЕ СЕДНИЦАМА ВАСПИТНО-ОБРАЗОВНОГ НАСТАВНИЧКОГ, ОДНОСНО ПЕДАГОШКОГ ВЕЋА**

Директорка је припремала и руководила радом седница Наставничког већа ( одржано је 6 седница ) на којима су разматрана и решавана следећа питања :

* Извештај о припремној настави и резултати поправних испита
* Општи успех ученика на крају првог тромесечја и првог полугодишта 2022/2023. године (табеларни преглед, анализа, закључци и предлози за будући рад)
* Разматрарање и усвајање анекса Школског програма у јуну месецу 2023.
* Праћење рада Ученичког парламента
* Планирање и реализација екскурзија за предшколске групе , ученике од 1-4 разреда , као и ученике 5/2,6/2,6/1
* Анализа успеха и васпитно-дисциплинске мере ученика на крају класификационих периода -предлози мера за побољшање успеха
* Анализа реализације програмских садржаја-редовна настава, други облици рада
* Интерном стручном усавршавању у оквиру седница НВ
* Реализација програмских задатака из садржаја Годишњег плана рада школе - редовна настава, часови допунске наставе, додатног рада, рад секција, часови одељењског старешине
* Анализа рада стручних већа: иновације у настави, угледна, огледна настава,
* Такмичења ученика - школска, општинска,окружна и републичка
* Текућа питања везана за наставне и ваннаставне активности
* Остала актуелна питања из наставе
* Праћење остваривања Развојног плана
* Самовредновање рада школе и разматрање извештаја
* Усвајање документа о вредновању сталног стручног усавршавања наставника и стручних сарадника у установи

Ангжовала сам се на реализацији утврђеног плана рада Педагошког колегјума. Педагошки колегијум је у потпуности реализовао своје активности предвиђене у школској 2022/2023које су планиране Годишњим планом рада,а на седницама су разматране све теме од важности за живот и рад школе, посебно везано за унапређење наставе, као и реализацију наставних планова и програма, израду и реализацију школских програма, постигнућа и успех ученика, усвајање планова рада по ИОПу итд.

**8. СТРУЧНА ТЕЛА И ТИМОВИ, УСМЕРАВАЊЕ И УСКЛАЂИВАЊЕ РАДА СТРУЧНИХ ОРГАНА У УСТАНОВИ**

Ради боље организације рада Школе и квалитетнијег рада, у школи постоје стручни тимови и активи, у чијем раду сам активно учествовала. То су Стручни актив за развојно планирање школе, Стручни актив за развој школског програма,Тим за заштиту од дискриминације, насиља, злостављања и занемаривања, Тим за самовредновање, Тим з обезбеђивање квалитета и развој школе, Тим за развој међупредметних кометенција и предузетништво, Тим за професионални развој,Комисија за попис, Тим за ажурирање сајта школе, Тим за инклузивно образовање.

Осим тога у школи раде ученичке организације : Ученичи парламент, Црвени крст, а у томе им помажу наставници координатори.

Присуствовала сам и активно учествовала на седницама Одељењских већа свих разреда и пратила рад и водила рачуна о спровођењу и примени Закона о основама система образовања и васпитања.

Ангажовала сам се у планирању и конструктивно учествовала у раду Школског одбора на свим одржаним седницама и редовно подносила извештај о раду између седница о свим активностима директора и Школе. Својим присуством на седницама Савета родитеља школе трудила сам се да са родитељима успоставим однос, заснован на поверењу, сарадњи а све у интересу побољшања услова рад Школе.

Присуствовала сам и узела учешћа у раду редовних састанака Актива директора на територији наше Општине. Присуствовала сам свим састанцима организованим у Општини и свим састанцима који су организовани у Школској управи .

**9. САРАДЊА С РОДИТЕЉИМ**

Сарадњу са родитељима и старатељима ученика обављам свакодневно, кроз директне контакте и посредно, преко одељенских старешина , предметних наставника и стручног сарадника.

Родитељима ученика су током мају месецу организоване радионице , упућени су од стране одељенских старешина за коришћење платформе " Чувам те" ради пријаве било које врсте насиља.

Са задовољством наглашавам веома добру сарадњу са Саветом родитеља . Међусобно разумевање и усаглашеност о заједничким циљевима врши се у циљу проналажења решења , а све у циљу унапређења рада школе у интересу ученика, родитеља и наставника.

Обезбеђено је редовно одржавање састанака Савета родитеља.

**10.САРАДЊА СА УЧЕНИЦИМА**

Ангажовала сам се на плану пружања помоћи у вези такмичења ученика, праћења такмичења и обезбеђивања услова за одлазак наставника и ученика наопштинска, окружна и републичка такмичења.

У школи је организован, Дан толераанције, Дан девојчица ,Завршне приредбе за ученике 4.разреда, предшколаца , као и за ученике 8.разреда.Наша Ученичка задруга организовала је продајне изложбе за Нову годину, 8.март, крај школске године , као и одазвала се позиви Општине Велика Плана да за дан Општине нашим суграђанима представи поизводе Задруге у градском парку заједно са осталим излагачима.Све те акције и планиране активности сам са великим задовољством подржала и испратила заједно са колегама и ученицима.

Обележена је школска слава Свети Сава и том приликом у школи је организована приредба , као и закуска за запослене.

Ученици који су постигли одличан успех на крају 2022 године за Дан државости -Сретење добили су новчане награде.

На крају школске године одличним ученицима су уручене књиге, а и изабрани су ученици генерације.Они су поред књига добили и новчану награду.

Ученицима је увек омогућено да са директором школе разговарају о својим проблемима, ако за то имају потребе.

**11. ИЗВЕШТАВАЊЕ О СВОМ РАДУ И РАДУ УСТАНОВЕ ОРГАНУ УПРАВЉАЊА**

Извештавање директора о свом раду и о раду установе органу управљања је у складу са ЗОСОВ (Сл. гласник РС 88/2017,27/2018-, др закон, 10/2019, 6/2020, и 129/2021) .

На сваком класификационом периоду подносила сам извештаје о успеху, владању, изостајању ученика као и активностима планираним и реализованим у школи, као и другим текућим питањима.

У фебруару је поднешен Извештај о раду директора за период 18.11.2022. по краја првог полугодишта .

.

**12. ОПШТИ АКТ О ОРГАНИЗАЦИЈИ И СИСТЕМАТИЗАЦИЈИ ПОСЛОВА**

Упозоравала сам секретара да прати измене Правилника које је доносило Министарство просвета као што су Правилници о критеријумима и стандардима финансирања установе оји је донет у авгусу 2023. године, [ПРАВИЛНИК о измени Правилника о плану наставе и учења за први циклус основног образовања и васпитања и програму наставе и учења за први разред основног образовања и васпитања](http://pravno-informacioni-sistem.rs/SlGlasnikPortal/viewdoc?uuid=1c4e21c5-2468-4c82-9e61-baa7e84f881f&actid=998651&doctype=og),[ПРАВИЛНИК о изменама Правилника о плану наставе и учења за пети и шести разред основног образовања и васпитања и програму наставе и учења за пети и шести разред основног образовања и васпитања](http://pravno-informacioni-sistem.rs/SlGlasnikPortal/viewdoc?uuid=f1c0537a-0e0f-4b32-9b38-dac5c7d2f1f9&actid=998652&doctype=og),[ПРАВИЛНИК о измени Правилника о програму наставе и учења за седми разред основног образовања и васпитања](http://pravno-informacioni-sistem.rs/SlGlasnikPortal/viewdoc?uuid=26f5ce6f-e6f0-48a0-9e70-f05e7b4d5150&actid=998653&doctype=og),[ПРАВИЛНИК о измени Правилника о програму наставе и учења за осми разред основног образовања и васпитања](http://pravno-informacioni-sistem.rs/SlGlasnikPortal/viewdoc?uuid=fa36a622-10cb-44b3-bf68-9fc6f87cd735&actid=998654&doctype=og),Правилник о дипломама за изузетан успех у основном образовању и васпитању.

Иницирала сам многе актуелне теме и учествовала на свим седницама Наставничког већа, Савета родитеља и Школског одбора. Захваљујући заједничком раду директора, Стручних већа, Савета родитеља и Школског одбора доношене су одлуке које су доприносиле успешном раду Школе.

**13. ОДЛУКЕ О ПРАВИМА, ОБАВЕЗАМА И ОДГОВОРНОСТИМА УЧЕНИКА И ЗАПОСЛЕНИХ, У СКЛАДУ СА ЗАКОНОМ О ОСНОВАМА СИСТЕМА ОБРАЗОВАЊА И ВАСПИТАЊА И ПОСЕБНИМ ЗАКОНИМА**

Рад директора ометају веома чести Захтеви о информацијама од јавног значаја које упућује бивша директорка Весна Илић . До сада је упућено преко 13 Захтева о информацијама од јавног значаја што представља ометање рада директора, као и психичко малтретирање јер од слиних Захтева онемогућава се нормалан рад директора школе, јер све те информације може добити у школи од директора , али и запослених

Није било потребе за покретањем дисциплинских поступака против запослених, али је дато једно Упозорење ради нарушавања интегритета ,угледа директора ради ширења нетачних информација на седниц ОВ.

Против школе један запослени је покренуо радни судски спор поводом наводног мобинга од стране директора и сам процес је у току.

Седам запослених против школе воде судске спорове који су покренути и пре мог доласка, а везано је за спорове који се воде због неплаћања ИОПа .

На седницама стручних органа се одлучивало о похвалама за ученике, а такође и о васпитним мерама за ученике који се не придржавају правила понашања у школи. У овом процесу се посебно залажем да се обезбеде сви услови за остваривање права ученика : на квалитетан образовни и васпитни рад, уважавање личности, подршка за свестрани развој личности, афирмација талената, заштита од дискриминације , насиља , информисање о правима и обавезама ученика**,** учествовање у раду органа школе (ученички парламент) и правично поступање школе према ученику.

Наведене послове сам обављала у доброј и успешној сарадњи са свим запосленима, као и са члановима Школског одбора, члановима Савета родитеља и уз подршку запослених у Школи.

Залагала сам се за законитост у раду и за успешно обављање делатности школе.

Директор школе

Влатка Милосавњевић